তৃণমূল সাংসদ মহুয়া মৈত্রের বিরুদ্ধে এফআইআর, কিন্তু কেন?

ওয়েব ডেস্ক: কেন্দ্রীয় স্বরাষ্ট্রমন্ত্রী অমিত শাহের (Amit Sha) বিরুদ্ধে বিতর্কিত মন্তব্য করে ফের নতুন করে বিতর্কে জড়ালেন তৃণমূল সাংসদ মহুয়া মৈত্র (Mahua Maitra) । তাঁর বিরুদ্ধে কৃষ্ণনগরের (Krishnanagar) কোতোয়ালি থানায় অভিযোগ দায়ের করেছে বিজেপি (Bjp)। এমনটাই সূত্র মারফত খবর মিলেছে।

বিজেপি নেতারা তাঁর মন্তব্যকে “গভীর আপত্তিকর” এবং “গণতান্ত্রিক আলোচনার অপমান” বলে বর্ণনা করেছেন । বিজেপি নেতা রাহুল সিনহা বলেন,”কুরুচিকর এবং আপত্তিকর মন্তব্য কেবল ব্যক্তি এবং তৃণমূল কংগ্রেসের মানসিকতাকে প্রতিফলিত করে । আমরা জানতে চাই, তৃণমূল কংগ্রেসের এই সরকারী নীতি কি, যদি না হয়, তাহলে তাদের ক্ষমা চাইতে হবে এবং মহুয়া মৈত্রের বিরুদ্ধে ব্যবস্থা নিতে হবে ।”

আরও পড়ুন: ‘দাগি অযোগ্য’ -দের তালিকায় জুড়ল আরও নাম!

২৬ অগাস্ট নিজের লোকসভা কেন্দ্র কৃষ্ণনগরে একটি অনুষ্ঠানে অভিযোগ দেন মহুয়া মৈত্র। সেখানে তিনি বলেন, অমিত শাহ বাংলাদেশ থেকে অনুপ্রবেশ ঠেকাতে ব্যর্থ হয়েছেন এবং তাঁর মাথা কেটে বিচারের টেবিলে রাখা উচিত । তাঁর সেই বক্তব্য সম্প্রচারিত হতেই বিজেপি এই ঘৃণামূলক মন্তব্যের জন্য তৃণমূল সাংসদের তীব্র সমালোচনা করে ।